Lurraldebusek ohiko autobus zerbitzua eskainiko du Azkoititik Kilometroetara joateko - Azkoitia - Maxixatzen.eus
Lurraldebusek ohiko autobus zerbitzua eskainiko du Azkoititik Kilometroetara joateko
Maxixatzen.eus 2019-10-03 12:34
Kilometroak Gipuzkoako ikastolen aldeko festa izango da datorren igandean, hilaren 6an, Zarautzen, eta ohi bezala, antolatzaileek garraio publikoa erabiltzea gomendatu diete herritarrei. Lurraldebusek adierazi duenez, Azkoitian ohiko autobus zerbitzua eskainiko du egun horretan, eta zuzeneko zerbitzuari dagokionez (Azkoitia-Zarautz), hara bertaratu nahi dutenek honako ordutegi hau izango dute: 09:05, 11:05, 13:05, 15:05, 18:05 eta 20:05ean abiatuko da Zarautzerako autobusa Altzibargo geltokitik, eta bost minutura iritsiko da liburutegi ondoko geltokira. Zarautzen, berriz, autobusak 10:15, 12:05, 14:05, 16:05, 19:05 eta 21:05ean hartuko du Azkoitirako bidea.
Jarraipen berezia Hitza-n